بالله عليك جاوبني ، انا بقيت اثق فيكم اكتر من اي شيخ كنت اعرفة زمان ، بس لسة بحس بتانيب ضمير فظيع وشعور اني بعمل غلط لما اعمل حاجة كنت فاكراها حرام وطلعت جائزة ، هل شعوري ليه اهمية زي استفتي قلبك وكدة او الاثم ما حاك في صدرك ! يارب تكون فهمتني
بصي، ركزي في النقط دي: ١- متثقيش في عشان انا محمد عبد الواحد إياك وهذا وإلا معلملناش حاجة تثقين في وفي غيري طول ما احنا معظمين للمذاهب الأربعة ولا نخالفها ولا نضعف أقوالها ونزدريها ونرميها بمخالفة الدليل وندعي أننا أعلم بالأدلة من الأئمة الأربعة  تثقين فينا طول ما احنا مش بنجيب اقوالا مخالفة للمذاهب الأربعة ونقول: ده اجتهادنا وده الراجح عندنا. ساعتها= لا تأخذي منا شيئا. ٢- لما يكون مسألة فيها خلاف فعلا في (المذاهب الأربعة) بعضهم أجاز وبعضهم حرم= فالخروج من الخلاف القوي مستحب بالإجماع. والورع شيء حسن جدا. ومع ذلك لا تلزمي به غيرك ولا تزدريه ولا تري لنفسك فضلا عليه، ما دام قلد ثقة ولم يتبع هواه ويعمل بجهل. ٣- استفت قلبك مش معناها لما نسأل عالما ثقة فيفتينا نسيب فتياه ونعمل بما في قلوبنا سواء كان أصعب أو أسهل، وإنما هذا خطاب للعالم التقي الذي يميز بين الأقوال فيحتاط احتياطا مبنيا على علم وفهم ودراية، وكذلك لمن ظن أن العالم لم تتضح له صورة سؤاله وحقيقة حاله فحاك في صدره فاحتاط. أما مسألة واضحة للمفتي والمفتي ثقة وأفتاك= فالواجب العمل بفتياه، إلا لو أخذت بالأحوط بناء على علم أو بتوجيه من المفتي نفسه، كأن تسأليه: هل هذه المسألة فيها احتياط والأولى العمل به. وهكذا.